KÚPNA ZMLUVA č. ..........

**uzatváraná podľa § 409 a nasl. Obchodného zákonníka**

**I.**

**Zmluvné strany**

**Predávajúci:**

Sídlo:

Právna forma:

Zapísaný v

Zastúpený:

IČO:

DIČ:

IČ DPH: VYPLNÍ UCHÁDZAČ

IBAN:

(ďalej len „**Predávajúci**")

a

**Kupujúci: TM engineering s.r.o.**

Sídlo:Daxnerova 756, Tisovec 980 61

Zastúpený: Sylvia Bohuslavová, konateľ

Bankové spojenie:

IBAN: SK2111000000002941049729

IČO: 50719971

DIČ: 2120431885

(ďalej len „**Kupujúci**")

**II.**

**Úvodné ustanovenie**

1. Zmluvné strany uzatvárajú túto zmluvu na základe výsledku verejného obstarávania s predmetom zákazky: „**Podpora konkurencieschopnosti spoločnosti TM engineering s.r.o. – dodávka technológie**“ vyhlásenej kupujúcim zverejnením vo Vestníku č.... dňa........ pod číslom......... .
2. Predmetom kúpy sú nasledovné technické zariadenia: *časť 1 zákazky: Airless striekacie zariadenie“ // časť 2 zákazky: Striekacia (sušiaca) kabína // časť 3 zákazky: CNC ohýbačka rúr a profilov // Časť 4 zákazky : „Pulzný zvárací zdroj 450A“// časť 5 zákazky: „Mikroúderový značiaci stroj – ručný“ // časť 6 zákazky: Zváracie polohovadlo*
3. Predávajúci je úspešným uchádzačom vo verejnom obstarávaní identifikovanom v predošlom bode.

**III.**

**Predmet zmluvy**

1. Predmetom zmluvy je kúpa a dodanie predmetu kúpy podľa Prílohy č. 1 tejto kúpnej zmluvy –špecifikácia predmetu zákazky . Tovar sa Predávajúci zaväzuje dodať vo vyhotovení, s výbavou a sprievodnou dokumentáciou minimálne v zmysle špecifikácie uvedenej v tejto prílohe.
2. Predávajúci sa zaväzuje dodať Tovar špecifikovaný v bode 1. článku I a tiež súvisiace dodávky uvedené v čl. II a čl. IV tejto zmluvy (ďalej v texte ako „Tovar“, v príslušnom gramatickom tvare) a Kupujúci sa zaväzuje Tovar prevziať a zaplatiť za Tovar dohodnutú kúpnu cenu, všetko za podmienok dohodnutých v tejto zmluve.
3. Súčasťou dodávky predmetu kúpy- Tovaru – je aj:

* umiestnenie a upevnenie na podloženie pripravené kupujúcim,
* montáž a oživenie stroja
* vykonanie všetkých východiskových odborných prehliadok, odborných skúšok, a iných požiadaviek na bezpečnú prevádzku stanovených platnou legislatívou EU a SR,
* dodanie návodov na použitie v slovenskom alebo českom jazyku ,
* zaškolenie obsluhy - zodpovedných zamestnancov kupujúceho
* záručný servis minimálne 24 mesiacov,

**IV.**

**Dodacie podmienky**

1. Predávajúci sa zaväzuje dodať predmet zmluvy v súlade s dohodnutými technickými a funkčnými charakteristikami, platnými záväznými predpismi, technickými normami a podmienkami tejto zmluvy. Predávajúci sa zaväzuje súčasne s odovzdaním predmetu zmluvy odovzdať Kupujúcemu aj všetky doklady, ktoré sa na predmet zmluvy vzťahujú ( ako napr. manuály, inštalačné média, pravidlá bezpečného používania, certifikát o zhode a pôvode výrobku). Predávajúci je povinný predložiť najneskôr pri odovzdaní tovaru kupujúcemu doklady a dokumenty potrebné k uvedeniu do prevádzky a to najmä: záručné listy, certifikáty a atesty, správy o odborných skúškach a prehliadkach.
2. Predávajúci sa zaväzuje všetky dodávky súvisiace s realizáciou predmetu zákazky dodať ako nové dodávky / tovary – nie je prípustné dodať ako tovar staršie, repasované, použité tovary a pod. Všetky materiály a technológie použité v procese realizácie musia byť platne certifikované, resp. musia byť v súlade so zákonom o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov resp. ekvivalentným predpisom podľa miesta sídla predávajúceho.
3. Predávajúci sa zaväzuje dodať predmet zmluvy v termínoch: **do 12 mesiacov od vystavenia objednávky. Objednávka bude vystavená najneskôr do 15 dní od nadobudnutia účinnosti zmluvy**.
4. Miestom dodania predmetu zmluvy je: prevádzka spoločnosti TM engineering s.r.o., Tisovec.
5. Doručenie predmetu zmluvy bude dokladované podpisom zodpovednej osoby Kupujúceho na príslušnom dodacom liste.
6. Kupujúci je povinný bez zbytočného odkladu upozorniť Predávajúceho na zjavné porušenie balenia (obalov) pri preprave a na vady zrejmé už pri doručení tovaru, spísať o tom zápis a odovzdať ho Predávajúcemu.
7. Kupujúci sa zaväzuje zabezpečiť podmienky vhodné pre prevádzku predmetu zmluvy podľa písomných pokynov predávajúceho, a to najmä:

a) miesto pre inštalovanie a prevádzku predmetu zmluvy,

b) médiá potrebné pre prevádzku predmetu zmluvy,

c) zabezpečiť ochranu doručených a inštalovaných častí predmetu zmluvy pred zásahom nepovolaných osôb, pred vytopením, požiarom a podobne.

1. Predávajúci sa zaväzuje uskutočniť inštruktáž zamestnancov Kupujúceho pre prevádzku jednotlivých prístrojov v priestoroch kupujúceho v počte a rozsahu špecifikovanom pri jednotlivých prístrojoch.
2. Deň protokolárneho preberania predmetu zmluvy písomne alebo elektronicky oznámi Predávajúci Kupujúcemu najneskôr 3 pracovné dni vopred. Kupujúci sa zaväzuje preberať predmet zmluvy v oznámenom termíne.
3. Po prebratí predmetu zmluvy Predávajúci vyhotoví preberací protokol. Kupujúci po prebratí predmetu zmluvy preberací protokol písomne potvrdí.
4. Po protokolárnom prebratí predmetu zmluvy Kupujúci môže riadne predmet zmluvy užívať a Predávajúci sa mu zaväzuje toto užívanie dňom protokolárneho prebratia umožniť.

**V.**

**Kúpna cena**

1. Kúpna cena za predmet zmluvy je stanovená v súlade so zákonom č. 18/1996 Z. z. o cenách v znení neskorších predpisov a je výsledkom verejného identifikovaného v článku 2. odseku 1 tejto zmluvy nasledovne: dohodou ako cena pevná vo výške:

cena bez DPH: ..................,-eur

DPH: ...................,-eur

celková cena s DPH: ...................,-eur

Slovom:...........................eur bez DPH

1. Kúpnou cenou sa rozumie maximálna kúpna cena vrátane všetkých poplatkov súvisiacich s dodaním Tovaru, a to najmä colných a daňových poplatkov, komplexného zabezpečenia služieb spojených s dodávkou Tovaru (náklady na dopravu, poistenie resp. iné náklady), vrátane inštalácie, uvedenia do prevádzky a skúšobnej prevádzky.
2. Zmeniť výšku dohodnutej kúpnej ceny podľa tejto zmluvy je možné len v prípade zmeny výšky dane z pridanej hodnoty prípadne v dôsledku zmeny právnych predpisov upravujúcich výšku cla, dane prípadne iných zákonných poplatkov.

**VI.**

**Platobné podmienky**

1. Cena tovaru je splatná nasledovne:
2. Prvú faktúru vo výške 30% z celkovej ceny t.j..................EUR predávajúci vystaví do 30 dní od vystavenia objednávky
3. Druhú faktúru vo výške 60% z celkovej ceny t.j............EUR vystaví predávajúci do 30 dní, keď bude tovar pripravený na expedíciu dní pred zahájením montáže
4. Tretiu faktúru vo výške 10% z celkovej ceny, t.t................ EUR vystaví predávajúci do 30 dní po uvedení stroja do prevádzky a zaškolení )
5. Splatnosť faktúr je 60 dní odo dňa doručenia faktúry do sídla Kupujúceho. Zmluvné strany vyhlasujú, že uvedená lehota na splnenie peňažného záväzku nie je v hrubom nepomere k právam a povinnostiam vyplývajúcim zo záväzkového vzťahu pre veriteľa podľa § 369d zákona č. 513/1991 Zb. Obchodného zákonníka.
6. Miestom pre doručovanie faktúry s prílohou v písomnej forme je adresa Kupujúceho uvedená v záhlaví tejto zmluvy, pokiaľ sa zmluvné strany nedohodnú inak. Predávajúci je povinný doručiť Kupujúcemu faktúru v minimálne dvoch vyhotoveniach. Predávajúcim predložená faktúra k úhrade musí obsahovať zákonom stanovené náležitosti. Zmluvné strany sa dohodli, že faktúra musí obsahovať najmä:

a) názov Tovaru,

b) deň dodania,

c) predmet úhrady,

d) IČO predávajúceho, obchodné meno predávajúceho, DIČ predávajúceho, IČDPH predávajúceho,

e) identifikáciu zmluvy (prípadne dodatku k zmluve), názov a ITMS kód projektu, v rámci ktorého sa dodanie tovarov realizuje,

f) čiastku k úhrade,

g) DPH,

h) splatnosť faktúry.

1. Ak faktúra doručená Predávajúcim nespĺňa zákonné podmienky v zmysle osobitného predpisu resp. podmienky dohodnuté touto zmluvou, je Kupujúci oprávnený faktúru vrátiť Predávajúcemu na prepracovanie. V takomto prípade nie je Kupujúci v omeškaní so zaplatením kúpnej ceny Predávajúcemu.
2. Faktúra sa považuje za uhradenú dňom odpísania fakturovanej sumy z účtu kupujúceho v prospech účtu predávajúceho.

**VII.**

**Záručná doba, servis a zodpovednosť za vady**

1. Predávajúci je počas záručnej doby povinný poskytovať servisné služby predmetu zmluvy, a to technické prehliadky, údržbu a opravy. Záručná doba je minimálne 24 mesiacov.

3. Predávajúci sa zaväzuje realizovať servisné služby podľa aktuálnych platných smerníc o servisných službách a podľa podmienok upravujúcich zodpovednosť za vady.

4. Predávajúci je povinný vykonať obhliadku Tovaru alebo jeho časti a pristúpiť k odstráneniu vady/vád Tovaru prípadne jeho časti v čase najneskôr do 2 pracovných dní od jej nahlásenia Kupujúcim a v mieste, kde sa Tovar resp. jeho časť, ktorá má vadu/vady nachádza.

5. Predávajúci sa zaväzuje v prípade vady jednotlivých častí predmetu zmluvy zabezpečiť ich opravu do 7 pracovných dní odo dňa oznámenia závady. V prípade nemožnosti odstrániť vadu sa zaväzuje na dobu opravy poskytnúť náhradu za opravovaný predmet zmluvy.

6. Ak Predávajúci po výzve Kupujúceho neodstráni vadu/vady v lehote najneskôr do 7 (siedmich) pracovných dní od doručenia písomnej výzvy a zmluvné strany sa nedohodnú inak, je Kupujúci oprávnený zabezpečiť odstránenie vady/vád Tovaru prípadne jeho časti na svoj účet v autorizovanom servise resp. u iného predajcu. Takéto svoje rozhodnutie oznámi písomne Predávajúcemu.

7. Predávajúci zodpovedá za vady zo záruky predmetu zmluvy podľa čl. III tejto zmluvy po dobu 24 mesiacov od protokolárneho prebratia celého predmetu zmluvy Kupujúcim. Záručná doba sa predlžuje o dobu poruchy a jej opravy v tomto období.

8. V prípade vady zo záruky predmetu zmluvy počas záručnej doby má Kupujúci právo na bezplatné odstránenie vád a Predávajúci povinnosť vady odstrániť na svoje náklady. Predávajúci nezodpovedá za vady, ktoré vznikli poškodením predmetu zmluvy hrubou nedbanlivosťou Kupujúceho, jeho konaním v rozpore s inštrukciami ohľadne používania predmetu zmluvy, neodbornou prevádzkou, obsluhou a údržbou, používaním v rozpore s návodom na použitie, alebo neobvyklým spôsobom užívania predmetu zmluvy.

9. Predávajúci nemá nárok na náhradu nákladov súvisiacich s dopravou do miesta, kde sa tovar resp. jeho časť nachádza ani žiadny iný peňažný nárok súvisiaci s odstránením vady/vád Tovaru resp. jeho časti. Odstránenie vady/vád je povinný predávajúci vždy uskutočniť na vlastný účet.

10. Kupujúci za zaväzuje, že reklamáciu vady zo záruky predmetu plnenia uplatní bez zbytočného odkladu po jej zistení, písomnou formou, oprávnenému zástupcovi Predávajúceho.

11. Kupujúci je oprávnený v prípade vadného plnenia požadovať:

a) odstránenie chýb tovaru, ak sú opraviteľné,

b) dodanie chýbajúceho množstva alebo časti,

c) výmenu vadného tovaru za tovar bez vád.

12. Právo voľby uplatneného nároku podľa bodu 11 písm. a), b), c) musí Kupujúci uviesť v písomne uplatnenej reklamácii. V opačnom prípade má právo voľby Predávajúci.

13. Pre prípad, ak Predávajúci zistí, že nie je možné odstrániť vadu/vady na Tovare resp. jeho časti priamo v mieste kde sa nachádza, je povinný na svoj účet zabezpečiť prevoz Tovaru resp. jeho časti do autorizovaného servisu, kde dokáže odstránenie vady zabezpečiť, v takom prípade znáša Predávajúci nebezpečenstvo škody na Tovare.

14. V prípade reklamácie Tovaru resp. jeho častí bude Kupujúci postupovať pri uplatnení svojich nárokov pokiaľ nie sú upravené v tejto zmluve v zmysle príslušných ustanovení Obchodného zákonníka SR resp. iných všeobecne záväzných právnych predpisov.

**VIII.**

**Ostatné dojednania**

1. Predávajúci prehlasuje, že tovar nie je zaťažený právami tretích osôb.

2. Predávajúci je povinný:

a) dodať predmet zmluvy Kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne,

b) pred odovzdaním predmetu zmluvy zabezpečiť jeho inštaláciu, inštruktáž obsluhy a predviesť funkčnosť,

d) strpieť výkon kontroly/auditu/overovania súvisiaceho s dodávaným tovarom a službami, kedykoľvek počas platnosti a účinnosti Zmluvy o poskytnutí nenávratného finančného príspevku (táto doba sa predĺži v prípade ak nastanú skutočnosti uvedené v článku 90 Nariadenia Rady ES č. 1083/2006 o čas trvania týchto skutočností), a to oprávnenými osobami,

ktorými sú:

i. Ministerstvo hospodárstva Slovenskej republiky a ním poverené osoby,

ii. Najvyšší kontrolný úrad Slovenskej republiky, príslušná Správa finančnej kontroly, Certifikačný orgán a nimi poverené osoby,

iii. Orgán auditu, jeho spolupracujúce orgány a nimi poverené osoby,

iv. Splnomocnení zástupcovia Európskej Komisie a Európskeho dvora audítorov,

v. Osoby prizvané orgánmi uvedenými v písm. a) až d) v súlade s príslušnými právnymi predpismi SR a ES a poskytnúť im všetku potrebnú súčinnosť.

3. Predávajúci sa zaväzuje v priestoroch Kupujúceho dodržiavať predpisy o ochrane pred požiarmi, ako aj predpisy v oblasti bezpečnosti a ochrany zdravia pri práci a iné bezpečnostné predpisy.

4. Kupujúci je povinný:

a) prebrať bezchybný predmet zmluvy v deň určený Predávajúcim

b) riadne a včas zaplatiť kúpnu cenu dohodnutú v článku V. zmluvy.

**IX.**

**Sankcie**

1. Pre prípad nedodržania podmienok tejto zmluvy dohodli zmluvné strany nasledovné možné sankcie:

a) za omeškanie Predávajúceho s dodaním predmetu zmluvy podľa čl. IV. tejto zmluvy zmluvná pokuta vo výške 0,05 % z hodnoty celého predmetu zmluvy za každý deň omeškania. To platí aj v prípade nedodania alebo oneskoreného dodania dokladov, ktoré sú potrebné na prevzatie alebo užívanie tovaru, alebo iných dokladov, ktoré je predávajúci povinný predložiť Kupujúcemu podľa tejto zmluvy.

Zaplatením zmluvnej pokuty nezaniká nárok Kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.

b) za omeškanie Kupujúceho so zaplatením kúpnej ceny je predávajúci oprávnený uplatniť si úrok z omeškania vo výške 0,05 % z nezaplatenej ceny za každý deň omeškania.

c) V prípade ak Predávajúci nepristúpi k odstraňovaniu nahlásenej vady v lehote uvedenej v článku VII bod 4 tejto zmluvy, je Kupujúci oprávnený vyúčtovať Predávajúcemu zmluvnú pokutu vo výške 200 EUR (dvesto eur) za každý začatý deň omeškania až do jeho nástupu na odstraňovanie vady.

d) V prípade neodstránenia nahlásenej vady Predávajúcim v lehote podľa článku VII bod 6 tejto zmluvy (do 7 pracovných dní od nahlásenia vady) je Kupujúci oprávnený vyúčtovať Predávajúcemu zmluvnú pokutu vo výške 200 EUR (dvesto eur) za každý začatý deň omeškania s odstraňovaním vady.

2. Nárok na zmluvné sankcie a úrok z omeškania nevzniká vtedy, ak sa preukáže že:

a) omeškanie je spôsobené účinkom vyššej moci, alebo

b) omeškanie je spôsobené druhou zmluvnou stranou.

3. Zmluvnú pokutu zaplatí povinná zmluvná strana oprávnenej zmluvnej strane v lehote 15 kalendárnych dní odo dňa doručenia faktúry do sídla povinnej zmluvnej strany. Kupujúci je oprávnený započítať si svoju pohľadávku na náhradu škody alebo na zmluvnú pokutu voči predávajúcemu proti pohľadávke predávajúceho na zaplatenie kúpnej ceny.

**X.**

**Subdodávatelia a pravidlá pre zmenu subdodávateľov**

1. Predávajúci predkladá v prílohe č. 2 k tejto zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto zmluvy je predávajúci povinný oznámiť kupujúcemu akúkoľvek zmenu údajov o subdodávateľovi.

2. Ak subdodávatelia predávajúceho, ktorí sa majú podieľať na dodaní predmetu zmluvy, spĺňajú povinnosť zápisu do registra partnerov verejného sektora podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov ( „ďalej len zákon o registri partnerov“) , subdodávatelia majú povinnosť byť zapísaní v registri partnerov verejného sektora po celú dobu trvania tejto zmluvy.

**XI.**

**Vlastnícke právo**

1. Kupujúci nadobudne vlastnícke právo k Tovaru dňom jeho riadneho úplného dodania Predávajúcim, teda podpisom Preberacieho protokolu v súlade s podmienkami stanovenými v tejto zmluve. Okamihom nadobudnutia vlastníckeho práva k Tovaru prechádzajú na Kupujúceho všetky riziká vyplývajúce z jeho užívania, vrátane jeho poškodenia, prípadne zničenia.

**XII.**

**Doba trvania a zánik zmluvy**

1. Zmluvné strany sa dohodli, že zmluvu je možné ukončiť:

a) na základe vzájomnej dohody zmluvných strán,

b) okamžitým odstúpením od zmluvy v prípade podstatného porušenia zmluvy.

Zmluvné strany sa dohodli na písomnej forme odstúpenia od zmluvy a písomnej forme uplatnenia všetkých nárokov voči druhej strane.

2. Odstúpenie od zmluvy sa uskutoční písomným oznámením odstupujúcej zmluvnej strany adresovaným druhej zmluvnej strane zároveň s uvedením dôvodu odstúpenia od zmluvy a je účinné okamihom jeho doručenia. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na poslednú známu adresu zmluvnej strany.

3. Za podstatné porušenie zmluvy sa považuje:

a) omeškanie Predávajúceho s dodaním predmetu plnenia oproti dohodnutému termínu plnenia o viac ako 30 dní bez uvedenia dôvodu, ktorý by omeškanie ospravedlňoval (vyššia moc),

b) ak kúpna cena bude fakturovaná v rozpore s podmienkami dohodnutými v tejto zmluve,

c) Predávajúci dodá Kupujúcemu predmet plnenia takých parametrov, ktoré sú v rozpore s touto zmluvou,

d) Kupujúci je v omeškaní so zaplatením faktúry o viac ako 60 kalendárnych dní.

4. Odstúpenie od zmluvy má následky stanovené príslušnými ustanoveniami Obchodného zákonníka, pokiaľ sa zmluvné strany písomne nedohodnú inak.

5. Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény, atď. Oslobodenie od zodpovednosti za nesplnenie predmetu plnenia trvá po dobu pôsobenia vyššej moci, najviac však dva kalendárne mesiace. Po uplynutí tejto doby sa zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy. Účinky odstúpenia nastanú dňom doručenia oznámenia o odstúpení druhej zmluvnej strane.

1. Kupujúci je oprávnený od zmluvy bez predchádzajúcej písomnej výzvy odstúpiť bez udania iného dôvodu v prípade, ak verejné obstarávanie, výsledkom ktorého bude uzavretie tejto zmluvy, nebude schválené v rámci kontroly predmetného prieskumu zo strany Sprostredkovateľského orgánu ( t.j. bude vydaná správa z kontroly ktorou sa výdavok vzniknutý z tejto zmluvy nepripustí na financovanie).

7. Kupujúci je oprávnený od zmluvy bez predchádzajúcej písomne výzvy odstúpiť, ak Predávajúci

a) bude v omeškaní s dodaním Tovaru podľa tejto zmluvy o viac ako 30 dní,

b) ak sa po dodaní Tovaru preukáže, že Tovar neplní niektoré z technických parametrov definovaných v cenovej ponuke Predávajúceho. Odstúpením od zmluvy z tohto dôvodu vzniká kupujúcemu právo na náhradu škoda spôsobenú konaním Predávajúceho a právo na zmluvnú pokutu vo výške 5 000,- EUR

c) ak súd rozhodol o začatí konkurzného konania týkajúceho sa Predávajúceho ako dlžníka,

d) vstúpi do likvidácie,

e) je ako povinný účastníkom exekučného konania.

**XIII.**

**Ochrana a zabezpečenie dôverných informácií**

1. V súvislosti s dôvernými informáciami sprístupnenými druhej zmluvnej strane je každá zmluvná strana povinná počas platnosti tejto zmluvy a po dobu dvoch rokov po skončení platnosti tejto zmluvy uchovávať a zabezpečovať utajenie a dôvernosť akýchkoľvek informácií označených za dôverné a nebude takéto informácie reprodukovať ani poskytovať tretím stranám bez predchádzajúceho písomného súhlasu druhej strany a ani ich využívať iným spôsobom, ako na naplnenie účelu tejto zmluvy.

**XIV.**

**Spoločné a záverečné ustanovenia**

1. Táto Zmluva nadobúda platnosť dňom jej podpisu obidvomi zmluvnými stranami a účinnosť po splnení nasledovnej podmienky: na predmet zákazky, výsledkom ktorej je uzavretie tejto zmluvy, bude vydaná správa z kontroly (štandardná ex post kontrola) výsledkom ktorej bude pripustenie výdavkov na financovanie.
2. Kupujúci nesmie uzavrieť zmluvu s predávajúcim, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
3. Kupujúci môže odstúpiť od zmluvy, uzavretej s predávajúcim, ktorý nebol v čase uzavretia zmluvy zapísaný v registri partnerov verejného sektora, ak mal povinnosť zapisovať sa do registra partnerov alebo ak bol vymazaný z registra partnerov verejného sektora.
4. Práva a povinnosti zmluvných strán výslovne neupravené touto zmluvou sa riadia ustanoveniami Obchodného zákonníka a ostatnými všeobecne záväznými právnymi predpismi platnými v Slovenskej republike. Prípadné spory a nedorozumenia, ktoré vzniknú zo zmluvy, sa budú zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, budú sa riadiť slovenským právnym poriadkom a všetky spory z tejto zmluvy budú riešené príslušnými slovenskými súdmi.

5. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za zmluvnú stranu, bankového spojenia a čísla účtu, oznámi strana, ktorej sa niektorá z uvedených zmien týka, písomnou formou túto skutočnosť druhej zmluvnej strane a to bez zbytočného odkladu, inak povinná zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana.

6. Práva a povinnosti z tejto zmluvy prechádzajú aj na právnych nástupcov zmluvných strán.

7. Akékoľvek zmeny tejto zmluvy je možné uskutočniť iba písomne formou dodatkov k zmluve, podpísaných osobami oprávnenými konať za zmluvné strany.

8. Táto zmluva je vyhotovená v dvoch rovnopisoch, z ktorých každý má platnosť originálu, jedno vyhotovenie pre Predávajúceho a jedno vyhotovenie pre Kupujúceho.

9. Zmluvné strany prehlasujú, že obsahu tejto zmluvy porozumeli, text je pre nich dostatočne určitý a zrozumiteľný, zmluvu uzatvárajú slobodne, vážne, nie za nápadne nevýhodných podmienok a bez nátlaku a na znak súhlasu s jej obsahom ju vlastnoručne podpisujú.

za Predávajúceho za Kupujúceho

V ............... dňa ...................... V Tisovci, dňa .........................

Príloha č. 1 –Špecifikácia predmetu zákazky (predloží predávajúci v zmysle jeho predloženej ponuky vo verejnom obstarávaní)

Príloha č. 2- Zoznam subdodávateľov ( predkladá sa ku dňu podpisu zmluvy)